গ্রোকিপিডিয়া

গ্রোকিপিডিয়া হলো একটি কৃত্রিম বুদ্ধিমত্তা-চালিত অনলাইন বিশ্বকোষ যা এক্সএআই নামক একটি কৃত্রিম বুদ্ধিমত্তা কোম্পানি দ্বারা তৈরি হয়েছে, যার প্রতিষ্ঠাতা ইলন মাস্ক। এটি ২৭ অক্টোবর ২০২৫ সালে চালু করা হয়, মাস্ক গ্রোকিপিডিয়াকে উইকিপিডিয়ার একটি বিকল্প হিসেবে উপস্থাপন করেছেন, যা উইকিপিডিয়ার "প্রচারণা দূর করবে"।

২৮ অক্টোবর ২০২৫-এর তথ্য অনুযায়ী, এই সাইটটিতে ৮,০০,০০০-এরও বেশি কৃত্রিম বুদ্ধিমত্তা তৈরিকৃত নিবন্ধ রয়েছে। নিবন্ধগুলি তৈরি এবং সম্পাদনা করা হয় গ্রোক ভাষা মডেল দ্বারা। অনেক নিবন্ধ উইকিপিডিয়া নিবন্ধ থেকে নেওয়া, কিছু নিবন্ধ প্রায় হুবহু অনুলিপি করা হয়েছে বলে লক্ষ্য করা গেছে। নিবন্ধগুলি ইঙ্গিত দেয় যে সেগুলো গ্রোক মডেল দ্বারা সত্যতা যাচাই করা হয়েছে। লিঙ্গ পরিবর্তন এবং টুইটারের সাবেক প্রধান নির্বাহী পরাগ আগারওয়াল সম্পর্কিত বিষয়ে, মাস্কের ব্যক্তিগত মতামতের সঙ্গে মিল রেখে কিছু বিষয়বস্তু দেখা গেছে।

 ইতিহাস 
ইলন মাস্ক উইকিপিডিয়ার তথাকথিত পক্ষপাতের বিরুদ্ধে তাঁর চলমান সমালোচনার মধ্যে ২০২৫ সালের সেপ্টেম্বরের শেষের দিকে গ্রোকিপিডিয়ার পরিকল্পনার কথা ঘোষণা করেন। বিষয়বস্তুর গুণগত মান সংক্রান্ত সমস্যা সমাধানের জন্য প্রকল্পটি অক্টোবরে সাময়িকভাবে স্থগিত করা হয়েছিল। এটি ৮০,০০০-এরও বেশি নিবন্ধ নিয়ে ২০২৫ সালের ২৭ অক্টোবর চালু হয়। সাইটটি ইঙ্গিত করে যে এটি একটি প্রাথমিক "0.1" সংস্করণ এবং চালু হওয়ার অল্প সময়ের মধ্যেই এটি একটি সংক্ষিপ্ত বিভ্রাটের সম্মুখীন হয়েছিল।

 প্রতিক্রিয়া 
গ্রোকিপিডিয়াকে নিয়ে মিশ্র প্রতিক্রিয়া লক্ষ্য করা গেছে, যেখানে কিছু পর্যবেক্ষক সৃষ্টিকারীদের পক্ষপাত প্রতিফলিত করতে এআই-এর সক্ষমতার কারণে এই প্ল্যাটফর্মের নিরপেক্ষতা নিয়ে প্রশ্ন তোলেছেন। সমালোচকরা এমন নিবন্ধগুলোর প্রতি দৃষ্টি আকর্ষণ করেছেন যা চরম ডানপন্থী দৃষ্টিভঙ্গি প্রচার করে বা মাস্কের মতামতকে সমর্থন করে। এনবিসি নিউজ উল্লেখ করেছে যে গ্রোকিপিডিয়ায় এলন মাস্কের নিবন্ধটি জানুয়ারি ২০২৫-এ তিনি যে হাতের ইশারা করেছিলেন তার উল্লেখ করে না, যা অনেকেই একটি নাৎসি স্যালুট হিসেবে দেখেছে, অথচ উইকিপিডিয়ার নিবন্ধটি তা করে।

উইকিমিডিয়া ফাউন্ডেশনের একজন মুখপাত্র মন্তব্য করেন যে "গ্রোকিপিডিয়ারও অস্তিত্ব টিকিয়ে রাখার জন্য উইকিপিডিয়ার প্রয়োজন" এবং তিনি উইকিপিডিয়াকে পক্ষপাতদুষ্ট হিসেবে চিহ্নিত করার চরিত্রায়নের বিরোধিতা করেন।

 আরও দেখুন 

 উইকিপিডিয়ার নির্ভরযোগ্যতা
 উইকিপিডিয়ার সমালোচনা
 অ্যালগরিদমিক পক্ষপাত
 কনজারভাপিডিয়া
 রুউইকি (উইকিপিডিয়া ফর্ক)

 তথ্যসূত্র 

বিষয়শ্রেণী:২০২৫-এ প্রতিষ্ঠিত ইন্টারনেট সম্পত্তি
বিষয়শ্রেণী:ইলন মাস্ক
বিষয়শ্রেণী:বিশ্বকোষ
বিষয়শ্রেণী:অনলাইন বিশ্বকোষ